गैर-यूपीए और गैर-एनडीए पार्टियां अब दो समूहों (मोर्चे बनाने के प्रयास कामयाब नहीं हो सके) में बंट गई हैं : (1) वे जिन्हें मोदी को छोड़कर कोई भी चलेगा। ये वो लोग हैं जो बरबाद हो चुके वामपंथी दलों के नेतृत्व में बनने वाले साम्प्रदायिकता विरोधी ‘तीसरे मोर्चे’ के बचे-खुचे तत्व हैं। इस समूह में नवीन पटनायक की बीजेडी, मुलायम सिंह यादव की एसपी, नीतीश कुमार की जेडी यू व देवेगौड़ा की जेडीएस शामिल हैं। (2) ऐसे दल जिनका नेतृत्व क्षेत्रीय क्षत्रपों के हाथों में है जैसे अम्मा जयललिता (एआईएडीएमके), दीदी ममता बनर्जी (टीएमसी), बहन जी मायावती (बीएसपी), बेटा जगन रेड्डी (वाईएसआरसी), नए तेलगांना राज्य की टीआरएस पार्टी, केजरीवाल की आप आदि। अगर ये दोनों समूह एक होते तो यह संभावना थी कि कांग्रेस के बाहरी समर्थन से, कम से कम मध्यावधि चुनाव तक, तीसरे मोर्चे की एक सरकार चल सकती थी। परंतु अब इसकी कोई संभावना नहीं है क्योंकि इन दोनों समूहों के कुछ बड़े खिलाडिय़ों ने अपने प्रभाव क्षेत्र की रक्षा करने के लिए या अपनी विचारधारा के कारण एक मंच पर आने से इनकार कर दिया है। अत: यदि इन दोनों समूहों के सांसदों की कुल संख्या पर्याप्त भी हो जाए तब भी उनकी सरकार बनने की कोई संभावना नहीं है।